stanford-oval/wikipedia huggingface dataset:
Dean Conant Worcester

Dean Worcester
Dean Conant Worcester (1. lokakuuta 1866 Thetford, Vermont – 2. toukokuuta 1924 Manila, Filippiinit) oli yhdysvaltalainen lintutieteilijä ja liikemies.
Dean Worcesterin vanhemmat olivat Ezra Carter ja Ellen H. Worcester. Vuonna 1893 hän avioitui Nanon Fay Leasin kanssa. Hän valmistui Michiganin yliopistosta 1899, jossa myös väitteli tohtoriksi 1915.
Worcester tutki Filippiinien linnustoa yhdessä Frank Swift Bournsin kanssa. Vuonna 1913 hän muutti Cebuun. Hän toimi Agusan Coconuts Companyn pääjohtajana ja varapuheenjohtajana, Philippine Refining Co.:n puheenjohtajan sihteerinä sekä Philippine Desicated Coconut Corp.:n puheenjohtajana.
Yhdessä Bournsin kanssa Worcester nimesi vuonna 1894 useita uusia lintulajeja: mindoronkukaalin (Centropus steerii), mindanaonkukastajan (Dicaeum bicolor), tawitawinhaavakyyhkyn (Gallicolumba menagei), ruostekanakyyhkyn (Phapitreron cinereiceps), valkokurkkusiepon (Rhinomyias albigularis) ja tuhkarastaan (Zoothera cinerea).
Worcester kuoli sydänkohtaukseen Manilassa vuonna 1924.
César Luis Menotti

| 0 | 1 | 2 |
| --- | --- | --- |

Henkilötiedot
Syntymäaika: 5. marraskuuta 1938
Syntymäpaikka: Rosario, Santa Fe, Argentiina
Kuolinaika: 5. toukokuuta 2024 (85 vuotta)
Lempinimi: El Flaco
Seurat
| Vuodet | Seura | O (M) |
| 1960–1963 1964 1965–1967 1967–1968 1968–1969 1969–1970 | Rosario Central Racing Club Boca Juniors New York Generals Santos Juventus |  |
Valmennusura
1971–1974 1974–1982 1983–1984 1986–1987 1987–1988 1989 1990–1991 1991–1992 1993–1994 1996–1997 1997 1997–1999 2002 2005 2006 2007: Huracán Argentiina Barcelona Boca Juniors Atlético Madrid River Plate Peñarol Meksiko Boca Juniors Independiente Sampdoria Independiente Rosario Central Independiente Puebla Tecos
César Luis Menotti (5. marraskuuta 1938 Rosario, Santa Fe, Argentiina – 5. toukokuuta 2024 Buenos Aires, Argentiina) oli argentiinalainen jalkapalloilija ja jalkapallovalmentaja.
Menotti johdatti valmentajana Argentiinan sen ensimmäiseen maailmanmestaruuteen kotikisoissa vuonna 1978. Hänet muistetaan myös boheemista persoonastaan ja olemuksestaan sekä erityisesti tupakoinnistaan.
Ura

Menotti edusti pelaajana kotimaassaan Rosario Centralia, Racing Clubia ja Boca Juniorsia, Yhdysvalloissa New York Generalsia sekä Brasiliassa Santosia ja Juventusta. Pelipaikaltaan hän oli hyökkääjä.
Menotti valmensi seuratasolla kotimaassaan Huracánia, Boca Juniorsia, River Platea, Independienteä ja Rosario Centralia, Espanjassa Barcelonaa ja Atlético Madridia, Uruguayssa Peñarolia, Italiassa Sampdoriaa sekä Meksikossa Pueblaa ja Tecosia. Lisäksi hän valmensi Meksikon maajoukkuetta.
Argentiinan maajoukkueen päävalmentajana Menotti toimi vuosina 1974–1982. Hän valmensi Argentiinaa MM-kilpailuissa vuosina 1978 ja 1982. Menotti johdatti Argentiinan sen ensimmäiseen maailmanmestaruuteen vuoden 1978 kotikisoissa. Hän valmensi Argentiinan lisäksi nuorten maailmanmestaruuteen vuonna 1979.
Aiheesta muualla

Menotti Fifan sivustolla (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Vladislao Cap | Argentiinan maajoukkueen päävalmentaja 1974–1983 | Seuraaja: Carlos Bilardo |
| 0 | 1 | 2 |
| --- | --- | --- |
| Edeltäjä: José Luis Romero | FC Barcelonan päävalmentaja 1983–1984 | Seuraaja: Terry Venables |
| 0 | 1 | 2 |
| --- | --- | --- |
| Edeltäjä: Luis Aragonés | Club Atlético de Madridin päävalmentaja 1987–1988 | Seuraaja: José Armando Ufarte |
| 0 | 1 | 2 |
| --- | --- | --- |
| Edeltäjä: Ignacio Trelles | Meksikon jalkapallomaajoukkueen päävalmentaja 1991–1992 | Seuraaja: Cayetano Rodríguez |
| 0 | 1 | 2 |
| --- | --- | --- |
| Edeltäjä: Sven-Göran Eriksson | UC Sampdorian päävalmentaja 1997 | Seuraaja: Vujadin Boškov |
Jalkapallon maailmanmestaruuden voittaneet valmentajat
1930  Alberto Suppici | 1934  Vittorio Pozzo | 1938  Vittorio Pozzo | 1950  Juan López | 1954  Sepp Herberger | 1958  Vicente Feola | 1962  Aymoré Moreira | 1966  Alf Ramsey | 1970  Mário Zagallo | 1974  Helmut Schön | 1978  César Luis Menotti | 1982  Enzo Bearzot | 1986  Carlos Bilardo | 1990  Franz Beckenbauer | 1994  Carlos Alberto Parreira | 1998  Aimé Jacquet | 2002  Luiz Felipe Scolari | 2006  Marcello Lippi | 2010  Vicente del Bosque | 2014  Joachim Löw | 2018  Didier Deschamps
Argentiinan joukkue – Jalkapallon MM-kilpailut 1978
1 Alonso |
2 Ardiles |
3 Baley |
4 Bertoni |
5 Fillol |
6 Gallego |
7 L. Galván |
8 R. Galván |
9 Houseman |
10 Kempes |
11 Killer |
12 Larrosa |
13 Lavolpe |
14 Luque |
15 Olguín |
16 Ortiz |
17 Oviedo |
18 Pagnanini |
19 Passarella |
20 Tarantini |
21 Valencia |
22 Villa |
Valmentaja Menotti
Argentiinan joukkue – Jalkapallon MM-kilpailut 1982
1 Ardiles |
2 Baley |
3 Barbas |
4 Bertoni |
5 Calderón |
6 Díaz |
7 Fillol |
8 Galván |
9 Gallego |
10 Maradona |
11 Kempes |
12 Hernández |
13 Olarticoechea |
14 Olguín |
15 Passarella |
16 Pumpido |
17 Santamaría |
18 Tarantini |
19 Trossero |
20 Valdano |
21 Valencia |
22 Van Tuyne |
Valmentaja Menotti
Chiodos

Chiodos (2009)
Chiodos (alun perin The Chiodos Bros) on yhdysvaltalainen vuonna 2001  Davisonissa, Michiganissa perustettu emo/post-hardcore-yhtye.
Historiaa

Alkuperäisessä kokoonpanossa ei ollut rumpali Derrick Frostia, eikä kitaristi Jason Halea. Heitä ennen yhtyeen kitaristina toimi Chip Kelly ja rumpalina Crosby Clark.
Aluksi yhtye teki pari omakustanne-EP:tä; akustinen "The Chiodos Bros" ilmestyi vuonna 2001 ja "The Best Way To Ruin Your Life" vuonna 2002. Seuraavana vuonna levy-yhtiö Search and Rescue Records julkaisi yhtyeen kolmannen EP:n "The Heartless Control Everything". Vaihdettuuaan levy-yhtiötä Equal Vision Recordsiin yhtye rupesi työstämään albumia "All's Well That Ends Well", joka julkaistiin vuonna 2005. Tätä seurasi albumin uudelleenjulkaisu vuonna 2006. Yhtyeen toinen albumi "Bone Palace Ballet" julkaistiin vuonna 2007 yhdysvalloissa. Vuonna 2009 bändi ilmoitti Myspace sivullaan laulaja Craig Owensin lähdöstä. Owens perusti oman yhtyeensä Destroy Rebuild Until God Shows Up (D.R.U.G.S.) joka julkaisi debyyttialbuminsa vuonna 2011. Owensin korvasi entinen Yesterdays Risingin laulaja Brandon Bolmer. Hän ehti kuitenkin levyttää bändin kanssa vain yhden albumin Illuminaudio, kunnes vuonna 2012 bändi ilmoitti Bolmerin lähtevän rumpali Tanner Waynen kanssa ja Craig Owensin palaavan yhtyeeseen. Samana vuonna kitaristi Jason Hale lähti yhtyeestä. Hänet korvasi meneillään olevan kiertueen loppuajaksi The Fall of Troy yhtyeen Thomas Erak, joka julkistettiin myöhemmin yhtyeen vakituiseksi jäseneksi.
Vuonna 2013 bändi solmi levytyssopimuksen yhdysvaltalaisen Razor & Tien kanssa.  Samana vuonna yhtye ilmoitti aloittavansa uuden albumin nauhoitukset meneillään olleen kiertueen jälkeen.
Yhtyeen neljäs albumi DEVIL julkaistiin 1. huhtikuuta 2014 joka oli yhtyeen ensimmäinen albumi kokoonpanolla Frost, Goddard, McManaman, Erak, Bell ja Owens. Levy sai kriitikoilta pääasiassa hyvät pisteet perustellen mm. levyn olevan "vanhan Chiodosin paluu". Yhtyeen fanien mielipiteet albumista ovat olleet sekalaisia. Myös Thomas Erakin oman yhtyeen The Fall of Troyn fanit ovat kritisoineet albumia siitä että se ei tuo esiin Erakin soitannollisia kykyjä tarpeeksi.
Myöhemmin samana vuonna yhtye ilmoitti Frostin, Goddardin ja Erakin eroavan. Vaikka yhtye soittaa kiertueilla, kuuluu siihen virallisesti tällä hetkellä vain Owens, Bell ja McManaman.
Jäsenet > Nykyiset jäsenet

Craig Owens - laulu
Bradley Bell - koskettimet/laulu
Pat McManaman - kitara
Jäsenet > Entiset jäsenet

Chip Kelly
Crosby Clark
Jason Hale
Derrick Frost
Tanner Wayne
Brandon Bolmer
Matt Goddard
Thomas Erak
Diskografia > Albumit

All's Well That Ends Well (2005) [uudelleenjulkaistu 2006]
Bone Palace Ballet (2007)
Illuminaudio (2010)
DEVIL (2014)
Diskografia > EP:t

The Chiodos Bros (2001)
The Best Way To Ruin Your Life (2002)
The Heartless Control Everything (2003)
Diskografia > Singlet

All Nereids Beware (2005)
One Day Women Will All Become Monsters (2005)
Baby, You Wouldn't Last A Minute On The Creek (2006)
The Words 'Best Friends' Become Redefined (2006)
Aiheesta muualla

Yhtyeen kotisivut (Arkistoitu – Internet Archive)
Chiodos Myspacessa (englanniksi)
Viralliset fanisivut (Arkistoitu – Internet Archive)
Craig Owensin itsemurhayritys 20.7.2008
Dean Court

| Dean Court |
| --- | --- |

Rakennuksen tiedot
Sijainti:  Kings Park, Bournemouth, Dorset, Englanti
Avattu:  1910
Remontoitu:  2001
Omistaja:  Structadene
Hoitaja:  AFC Bournemouth
Kenttä:  Nurmi
Käyttäjät
 AFC Bournemouth 
Katsojakapasiteetti
 11 329 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Dean Court (tunnetaan sponsorisyistä nimellä Vitality Stadium) on Englannin Bournemouthissa sijaitseva jalkapallostadion. Se on toiminut jalkapalloseura AFC Bournemouthin kotistadionina vuodesta 1910 lähtien ja sen katsojakapasiteetti on 11 329.
Bryn Mawr College

| Bryn Mawr College |
| --- | --- |
 kampuksen asuntola nimeltä Rock Dorm
Perustettu:  1885
Tyyppi:  liberal arts college
Opiskelijoita:  1700
Sijainti:  Bryn Mawr, Pennsylvania  Yhdysvallat
Sivusto:  https://www.brynmawr.edu
Bryn Mawr College [ˌbrɪnˈmɑːr] on Yhdysvaltojen Pennsylvanian osavaltiossa sijaitseva, naisille tarkoitettu yksityinen liberal arts college, joka painottuu myös jatko-opintoihin ja tutkijakoulutukseen. Sen perustivat Philadelphian kaupungin lähelle kveekarit vuonna 1885, mutta oppilaitos on toiminut aina tunnustuksettomana. Bryn Mawr on yksi arvostetuimmista liberal arts collegeista Yhdysvalloissa: vuoden 2021 rankingissä se sijoittui tilalle 28. Opiskelijamäärä on noin 1 700.
Oppilaitos tekee tiivistä yhteistyötä läheisten Haverford Collegen ja Swarthmore Collegen sekä Pennsylvanian yliopiston kanssa. Bryn Mawr on yksi yhteisnimellä Seven Sisters tunnetusta perinteisestä naisille tarkoitetusta collegesta Yhdysvaltojen koillisosissa. Muut ovat Radcliffe College (Massachusetts) ja Vassar College (New York), joissa nykyisin opiskelee myös miehiä, sekä naisopiskelijoihin yhä keskittyvät Barnard College New Yorkissa ja Mount Holyoke College, Smith College ja Wellesley College Massachusettsissa.
Bryn Mawr College korostaa perinteisesti muun muassa kirjallisen ilmaisun, väittelytaitojen ja loogisen ajattelun tärkeyttä. Aiemmin luonnontieteisiin suuntautunut oppilaitos on vuosituhannen vaihteesta alkaen panostanut myös taideaineisiin, etenkin luovaan kirjoittamiseen monine Nobel-tason kirjailijavierailuineen.
Oppilaitos tunnetaan muun muassa sosiaalityön master-tason koulutuksen uranuurtajana Yhdysvalloissa. Ylisosiaalineuvos Aulikki Kananoja suoritti tutkinnon siellä 1970-luvun taitteessa ASLA-Fulbright-stipendiaattina. Bryn Mawrissa on 1900-luvun alkupuolelta asti opiskellut monia muitakin suomalaisnaisia eri stipendien turvin.
Tunnettuja Bryn Mawrissa opiskelleita ovat olleet näyttelijä Katharine Hepburn ja perinnöllisyystutkija Nettie Stevens.
Aiheesta muualla

Kuvia tai muita tiedostoja aiheesta Bryn Mawr College Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Bryn Mawr College & en:Seven Sisters (colleges)
Käännös suomeksi
Dean Butterworth

Dean Butterworth (s. 26. syyskuuta 1976) on nykyään Good Charlotte -yhtyeen rumpali, Chris Wilsonin jätettyä yhtyeen. Hän syntyi Rochdalessa, Englannissa, mutta hän muutti perheensä kanssa Yhdysvaltoihin 10-vuotiaana ja alkoi soittaa rumpuja 13 vuoden ikäisenä. Deanin tunnetaan myös nimellä "Deano".
Banikoara

| Banikoara |
| --- | --- |
 Banikoara
 Koordinaatit: 11°18′N, 2°26′E 
Valtio:  Benin
Departementti:  Alibori
Pinta-ala:  
 – Kokonaispinta-ala:  4 383 km²
Väkiluku (2002):  152 000
Aikavyöhyke:  UTC+1
Infobox OKVirheellinen NIMI-arvo: 
Banikoara on piirikunta ja kaupunki Aliborin departementissa Beninissä. Se sijaitsee maan pohjoisosassa 70 kilometriä departementin pääkaupungista Kandista länteen. Piirikunnassa on 152 000 asukasta (vuonna 2002).
Banikoaran piirikunnan pinta-ala on 4 383 neliökilometriä. Se rajoittuu koillisessa Aliborin departementin Karimaman, idässä Kandin ja etelässä Gogounoun piirikuntiin, lounaassa Atakoran departementin Kéroun piirikuntaan ja luoteessa Burkina Fasoon. Pinta-alasta lähes puolet kuuluu W-kansallispuistoon.
Piirikunnan alueella virtaavat Nigerin sivujoet Mékrou ja Alibori. Seutu sijaitsee Sudanin ja Sahelin siirtymävyöhykkeellä. Vuotuinen sademäärä on 850 millimetriä. Sadekausi kestää toukokuusta lokakuuhun ja kuiva kausi marraskuusta huhtikuuhun. Kasvillisuudeltaan alue on puiden, pensaiden ja heinikon peittämää savannia. Jokien varsilla on metsää. Ihmisen toiminta ja varsinkin puuvillan viljely ovat vahingoittaneet luontoa.
Piirikuntaan kuuluu Banikoara-Maroun kaupunkiarrondissementin lisäksi yhdeksän maaseutuarrondissementtia: Founougo, Gomparou, Goumori, Kokey, Kokiborou, Ounet, Sompérékou, Soroko ja Toura. Kyliä ja kaupunginosia on yhteensä 69. Kaupunkiväestön osuus on 15 % (vuonna 1992).
Asukkaista 70 % on kansallisuudeltaan barboja, 23 % fulbeja, 1,6 % dendejä, 1,3 % joruboja ja 0,8 % foneja. 51,7 % on muslimeja, 34,4 % harjoittaa perinteistä uskontoa, 7,0 % on katolisia ja 1,1 % protestantteja.
Seudun pääelinkeino on maanviljely (noin 50 % väestöstä). Banikoara on Beninin tärkein puuvillanviljelyalue. Muita viljelykasveja ovat maissi, durra, hirssi, riisi, jamssi, kassava, soija, lehmänpapu, maapähkinä, okra, sipuli, tomaatti, paprika, peruna, bataatti ja vesimeloni. Lisäksi harjoitetaan karjanhoitoa. Kaupan osuus elinkeinorakenteesta on noin neljännes ja teollisuuden 7 %. Banikoara on tärkeä kauppapaikka. Teollisuutta edustaa puuvillanjalostuslaitos.
Tärkein liikenneväylä on Kandin ja Kéroun välinen päällystämätön maantie, josta Banikoarassa haaraantuu tie Burkina Fasoon. Palveluihin kuuluu satakunta alkeiskoulua ja kymmenkunta yläkoulua, aluesairaala ja seitsemän terveysasemaa.
Seudun tärkein nähtävyys on W-kansallispuisto. Matkailijoita käy Banikoarassa vähän, mutta kaupungissa on muutamia majoitus- ja ravintolapalveluja.
Boeing AH-64 Apache

| Boeing AH-64 Apache |
| --- | --- |
 AH-64 Apache lennossa.
Tyyppi:  taisteluhelikopteri
Alkuperämaa:   Yhdysvallat
Valmistaja:  Hughes Helicopters McDonnell-Douglas Boeing
Ensilento:  30. syyskuuta 1975
Boeing AH-64 Apache on vuonna 1975 ensilentonsa tehnyt ja vuonna 1984 palveluskäyttöön otettu Yhdysvaltain maavoimien ensisijainen taisteluhelikopteri.
Yleistietoa

AH-64 Apache on tiedustelu- ja hyökkäystehtäviä varten tarkoitettu taisteluhelikopteri, joka suunniteltiin tehokkaaksi asejärjestelmäksi sekä lyhyeltä että pitkältä taisteluetäisyydeltä. Apache-kopterin ensisijaiseen aseistukseen kuuluvat käänneltävä 30 millimetrin M230-konetykki ja kuusitoista AGM-114 Hellfire -panssarintorjuntaohjusta, minkä ohella kopterin voi aseistaa tarpeen vaatiessa myös esimerkiksi AIM-9 Sidewinder -, AIM-92 Stinger -ohjuksilla tai Hydra 70 -raketeilla.
Koska Apache tarkoitettiin toimintakykyiseksi sekä päivällä että yöllä kaikissa mahdollisissa sääolosuhteissa ympäri maailmaa, sen aseistusta tukemaan kehitettyyn avioniikkaan kuuluvat muiden muassa tutka, lämpökamera, GPS-paikannusjärjestelmä, lasertähtäysjärjestelmä, pimeänäkölaitteisto ja useita erilaisia sensoreita. Apachessa on myös kaksi miehistön jäsentä, jotka istuvat kopterin ohjaamon sisällä peräkkäin: ampuja istuu edessä ja ohjaaja takaistuimella.
AH-64 Apache on varustettu kahdella General Electric T700-GE-701C -kaasuturbiinimoottorilla, jotka toimivat kopterin kahden roottorin voimanlähteinä. Apachen toimintasäde on yhdellä tankkauksella noin 150 kilometriä, mutta kopteriin voi myös asentaa ulkoisen 230 gallonan polttoainesäiliön, jonka ansiosta kopterin toimintasäde kasvaa 300 kilometriin. Toimintasäteeseen kuitenkin myös vaikuttavat ilman lämpötila, moottorien polttoainekulutus ja kopterin kulkunopeus. Yhdysvaltalaisten mekaanikkojen havainnot Persianlahden sodassa myös paljastivat, että altistuminen suurille määrille pölyä tai hiekkaa kykenee helposti tukkimaan Apachen moottorijärjestelmän turbiinit.
Apachesta on AH-64A-perusmallin ohella valmistettu muutamia muunnelmia, mukaan lukien Yhdysvaltain merijalkaväelle suunnattu AH-64B, jota ei kuitenkaan ikinä otettu palveluskäyttöön; parannetuilla moottorijärjestelmillä varustettu AH-64C, jonka valmistus keskeytettiin vuonna 1993; sekä kehittyneimmillä ase- ja sensorijärjestelmillä varustettu AH-64D Apache Longbow. Yhdistyneessä kuningaskunnassa on myös Westland Aircraftin (nykyinen AgustaWestland) valmistama Westland WAH-64 Apache, joka on valmistettu Boeingin toimittamista Apache-kopterien osista.
Apachen myynti ulkomaille käynnistyi 1990-luvun paikkeilla, minkä jälkeen taisteluhelikopteri ja sen eri muunnelmat ovat olleet aktiivisessa palveluskäytössä myös Yhdysvaltain ulkopuolella. Näihin kuuluvat Alankomaat, Arabiemiirikunnat, Bahrain, Etelä-Korea, Israel, Kreikka, Kuwait, Japani, Jordania, Singapore ja Yhdistynyt kuningaskunta.
Historia

Vuonna 1972 Yhdysvaltain hallitus järjesti viiden suurimman amerikkalaisen ilmailualan yrityksen kanssa kilpailun siitä, kuka kykenisi kehittämään uuden Yhdysvaltain maavoimien ensisijaisen taisteluhelikopterin vanhentuneen AH-1 Cobran tilalle. Kilpailun voitti Hughes Helicopters, ja Apachen prototyypin ensilento tapahtui 30. syyskuuta 1975. Sopimus tuotannon aloittamisesta allekirjoitettiin kuitenkin vasta vuonna 1982. Vuonna 1984 McDonnell Douglas osti Hughes Helicoptersin, ja vuonna 1997 Boeing taasen osti McDonnell Douglasin.
Apacheja käytettiin ensimmäisen kerran Panamassa vuonna 1989 sotilasoperaatiossa, jonka aikana amerikkalaisjoukot syrjäyttivät presidentti Manuel Noriegan. Apachet ovat sittemmin osallistuneet Persianlahden, Afganistanin ja Irakin sotiin, ja osoittautuneet erinomaisiksi panssarintorjunta-aseiksi. Persianlahden sodassa helikoptereiden väitetään tuhonneen 500 irakilaista ajoneuvoa.
Kopterit ovat kuitenkin osoittautuneet haavoittuvaisiksi ilmatorjunta-aseille. Ne myös tuhosivat Persianlahden ja Irakin sotien aikana vahingossa oman puolensa ajoneuvoja luultuaan niitä irakilaisiksi.
Kosovon sodassa Yhdysvallat siirsi kaksi helikopteripataljoonaa Albaniaan, mutta kahden AH-64 Apachen tuhouduttua onnettomuuksissa, yksikköjä ei käytetty Jugoslavian vastaisissa taistelutoimissa.
Israelissa Apachet on valjastettu palestiinalaisten vastaiseen taisteluun. 1990-luvulla ne osoittivat tehokkuutensa tuhoamalla menestyksekkäästi kymmeniä Libanonissa sijaitsevia Hizbollahin vastarintapesäkkeitä. 2000-luvulla israelilaiset Apachet ovat olleet vastuussa useiden Hamas-johtajien, mukaan lukien Adnan al-Ghoulin ja Ahmed Yassinin, kuolemiin johtaneista hyökkäyksistä.
Tekniset tiedot

Lähde: [lähde? ]
Yleiset ominaisuudet
Voimalaite: &&&&&&&&&&&&&&02.&&&&002 × General Electric T700-GE-701C -turbiinimoottoria; &&&&&&&&&&&01410.&&&&001 410 kW (&&&&&&&&&&&01890.&&&&001 890 hv) per moottori
Aseistus
M230-konetykki
AGM-114 Hellfire
Hydra 70
AIM-9 Sidewinder
AIM-92 Stinger
Aiheesta muualla

Wikimedia Commonsissa on kuvia tai muita tiedostoja aiheesta .
Janes' AH-64 page. (englanniksi)
Outpost of Freedom: Kuvia Kosovoon pudonneesta Apachesta.
Baniéré Koré

| Baniéré Koré |
| --- | --- |
 Baniéré Koré
 Koordinaatit: 15°12′30″N, 9°9′5″W 
Valtio:  Mali
Alue:  Kayesin alue
Piiri:  Nioron piiri
Hallinto:  
 – Hallinnon tyyppi:  maalaiskunta
Väkiluku (2009):  5 700
Infobox OKVirheellinen NIMI-arvo: 
Baniéré Koré on maalaiskunta ja sen keskuskylä Kayesin alueen Nioron piirissä Malissa. Se sijaitsee 55 kilometriä Niorosta itään. Kunnassa on 5 700 ja kylässä 1 800 asukasta (vuonna 2009).
Baniéré Korén kunta sijaitsee historiallisella Diarran alueella. Se rajoittuu kaakossa Nioron piirin Koréra Korén, etelässä Diabiguén, lännessä Troungoumbén ja luoteessa Diarran sekä koillisessa Koulikoron alueen Naran piirin Dogofryn kuntiin. Maisemaa leimaavat hiekkaiset tasangot. Pysyviä vesistöjä ei ole.
Seutu kuuluu Sahelin vyöhykkeeseen. Luonnonvarainen kasvillisuus on pensassavannia.
Kuntaan kuuluu 15 kylää. Asukkaat ovat etupäässä soninkeja, fulbeja ja maureja.
Liikenneyhteydet ovat heikot varsinkin sadeaikaan. Paikallisia elinkeinoja ovat maanviljely, karjanhoito, kaupankäynti, käsityöammatit ja keräily.Tärkeimmät viljelykasvit ovat hirssi, durra, lehmänpapu, maapähkinä, maapapu, seesami ja vihannekset. Tuotantoeläimiä ovat naudat, lampaat, vuohet, aasit, hevoset ja siipikarja. Baniéré Koréssa pidetään viikoittaiset markkinat. Teollisuutta kunnassa ei ole lainkaan.
Palveluihin kuuluu neljä alakoulua ja terveyskeskus. Vesihuolto kattaa 71 prosenttia tarpeesta. Kunnassa on Orangen matkapuhelinverkko, mutta ei sähköverkkoa.
Courson-Monteloup

| Courson-Monteloup |
| --- | --- |
 Kaupungintalo
 vaakuna
 Courson-Monteloup
 Koordinaatit: 48°35′35″N, 2°08′42″E 
Valtio:  Ranska
Alue:  Île-de-France
Departementti:  Essonne
Arrondissementti:  Palaiseau
Väkiluku:  601
 
 Kunnan kotisivut 
Infobox OKVirheellinen NIMI-arvo: 
Courson-Monteloup on kunta Ranskassa Essonnen departementissa Île-de-Francen alueella.  Se sijaitsee noin 40 kilometriä Pariisista lounaaseen. Kunnan nähtävyys on linna Château de Courson sekä linnan puutarha. Puutarhassa järjestetään kahdesti vuodessa kukkanäyttely.
Château de Courson
Aiheesta muualla

Kuvia tai muita tiedostoja aiheesta Courson-Monteloup Wikimedia Commonsissa
Domaine de Courson
Besatt

| Besatt |
| --- | --- |


Tiedot
Toiminnassa:  1991–
Tyylilaji:  black metal
Kotipaikka:   Bytom, Puola
Laulukieli:  englanti, puola
Jäsenet:  Beldaroh,  basso, laulu   Fulmineus,  kitara, laulu   Morbid,  rummut  
Entiset jäsenet:  Weronis,  kitara   Creon,  kitara   Sukkor Benot,  rummut (studio)  Lunaris,  rummut   Agonus,  kitara  
Levy-yhtiö:  Undercover Records  
Aiheesta muualla

Infobox OKNimi-testi OK: 
Besatt on vuonna 1991 perustettu puolalainen black metal -yhtye. Sana Besatt on ruotsia tai norjaa ja tarkoittaa vimmattua.